MOKUNA XVI 
A makaukau lakou, kii ia’ku la lakou a hiki mai la. Ia Aiwohi- 
kupua 1 ike aku ai ia Kahalaomapuana e kau mai ana kela iluna o 
ke eheu o na manu, me he Alihikaua Nui la, a he mea hou loa ia ia 
Aiwohikupua ma. Pane mai la ka kiai Nui, “FE hoi olua ano, mai 
lohi, a aole hoi e kali, no ka mea, ua kapu ke Alii, aole no ou 
kuleana ma keia wahi, a aole no hoi e hiki ia oe ke manao mai he 
mau kaikuahine makou nou, ua hala ia manawa.” O ke ku aku la 
no ia o Kahalaomapuana hoi, pau ka ike ana. 
I kela manawa, ua ho-aia ka inaina wela o Aiwohikupua a ma- 
huahua. Ma ia manawa, manao iho la oia e hoi a kai o Keaau, 
alaila, hoouna mai i kona mau puali koa e luku i na kaikuahine. 
Ta laua i kaha aku e hoi a hikii ka pahu kapu o Kahalaomapuana, 
aia hoi ilaila, ua hoopiiia ka huelo o ua moo nui nei iluna o ka pahu 
kapu, ua uhiia i ka oloa, ka ieie, a me ka palai, a he mea weliweli 
loa ia laua ka nana ana aku. 
A hiki o Aiwohikupua ma i kai o Keaau, ia manawa, hoolale ae la 
ke Kuhina o Aiwohikupua i na puali koa o ke Alii e pii e lukwi na 
kaikuahine, ma ke kauoha a ke Alii. , 
Ta la no, ike mua mai la no o Waka i ko Aiwohikupua manao, 
ame kana mau hana. A no ia mea, hele mai la o Waka a halawai me 
Kahalaomapuana, ko ke Alii wahine Alihikaua, olelo mai la, “E 
Kahalaomapuana, ua ike wau i ka manao o ko oukou kaikunane, a me 
kana mau hana, ke hoomakaukau Ja oia i umi mau kanaka ikaika, 
nana e kii mai e luku ia oukou, no ka mea, ua inaina ko oukou 
kaikunane, no ko oukou kipaku ana j kakahiaka nei; nolaila, e noho 
makaukau oukou ma ka inoa o ko kakou Akua.” 
Ta manawa, kauoha ae la oia ia Kihanuilulumoku, ka moo nui o 
Paliuli, ke akua o lakou nei. A hiki mai la ua moo nei, kauoha 
aku la oia, “E ko makou Akua, e Kihanuilulumoku, nanaia ke 
kupu, ka eu, ke kalohe o kai, ina e hele mai me ko lakou ikaika, pe- 
pehiia a pau, aohe ahailono, e noke oe a holo ke i olohelohe, e ao nae 
oe ia Kalahumoku, i ka ilio nui ikaika a Aiwohikupua, hemahema 
no oe, pau loa kakou, aole e pakele, kulia ko ikaika, ko mana a pau 
iluna o Aiwohikupua, Amama, ua noa, lele wale la.” Oia ka pule 
kauoha a Kahalaomapuana i ko lakou Akua. 
Ma ka po ana iho, pii aku la na kanaka he umi a ke Alii i wae ae e 
luku i na kaikuahine o Aiwohikupua, a o ka hope Kuhina ka umi- 
kumamakahi, mamuli o ka hookohu a ke Kuhina Nui i hope nona. 
467 
